Source: https://www.ekonoom.sk/danove-vydavky/financny-operativny-prenajom/?replytocom=2763
Timestamp: 2020-02-23 20:47:57+00:00

Document:
Finančný a operatívny prenájom
Finančný a operatívny prenájom často poznáme pod pojmom „lízing“ alebo „leasing“. Je to častá forma nadobudnutia hmotného majetku pre firemné účely. Jedná sa najmä o osobné a úžitkové automobily, stroje alebo budovy. Často býva tvrdým orieškom pre účtovníkov, ale najmä pre podnikateľov, ktorí si robia účtovníctvo sami. V článku si vysvetlíme aký je rozdiel medzi finančným a operatívnym prenájmom a poukážeme na čo si dať pozor pri účtovaní lízingu.
Aký je rozdiel medzi finančným a operatívnym prenájmom?
Finančný prenájom je rozšírenejší a využíva sa v prípade, kedy podnikateľ chce mať odkupné právo na daný majetok. Ten sa stáva po ukončení lízingu majetkom firmy. V prípade auta alebo stroja je počas doby lízingu majiteľom prenajímateľ. Po jeho ukončení sa stáva majiteľom podnikateľ, ktorý lízing vyplatil. Je to častá forma nadobúdania majetku najmä v prípade, kedy by jednorazová investícia bla prílišnou záťažou pre podnikateľa. Takto si dokáže obstaraný majetok podnikateľ rozdeliť na viac rokov v mesačných splátkach. Lízingové spoločnosti vo väčšine prípadov vyžadujú prvú zvýšenú splátku v podobe akontácie. Tá následné odzrkadlí výšku splátky majetku.
Operatívny prenájom je menej rozšírený, ale tiež sa využíva v mnohých prípadoch. Najmä vtedy ak podnikateľ nechce daný majetok vlastniť. Mnohé firmy využívajú operatívny lízing v prípade, že potrebujú daný majetok používať, ale nechajú si mnohé služby outsoursovať. V prípade lízingu auta si nechá firma spravovať vozidlá lízingovou firmou a nestará sa o ich údržbu ani servis. Samozrejme je možné sa takto odbremeniť aj pri iných službách ako sú poistenie, diaľničné poplatky, opotrebenie, zabezpečenie tankovacej karty a podobne. Záleží od dohody medzi podnikateľom a lízingovou spoločnosťou. Pri operatívnom lízingu nie je potrebné uhrádzať akontáciu.
Ostatné prenájmy
Medzi ďalšie spôsoby prenájmu môžeme zaradiť spätný lízing, ktorý je menej známy a obvyklý druh lízingu, ale treba poznať aj túto možnosť. Funguje na opačnom princípe, a to že podnikateľ predá lízingovej spoločnosti majetok v podobe auta, stroja alebo budovy, ktorý sa stane majetkom lízingovky. Tá podnikateľovi následne prenájme majetok podnikateľovi za poplatok vrátane úrokov a poistení. Pýtate sa prečo by to niekto robil? Odpoveďou môže byť potreba kapitálu, kedy potrebujeme hotovosť investovať do niečoho iného a mesačné splátky nezaťažia príliš rozpočet podnikateľa. Následne po splatení sa stáva podnikateľ znovu majiteľom majetku.
Ako účtovať lízing?
Pri uzatváraní lízingovej zmluvy dostávate zároveň k zmluve splátkový kalendár a obchodné podmienky. Výška splátky závisí od dohody s lízingovou spoločnosťou a samozrejme od výšky akontácie. Podľa Zákona o dani z príjmov si treba uvedomiť, že nadobudnutý majetok formu lízingu sa odpisuje podľa aktuálnych odpisových skupín. Netreba zabúdať, že splátka ani akontácia nevstupuje do daňových výdavkov v takej podobe ako sa uhrádza.
V prípade, že využijete obstaranie majetku formou lízingu, tak si musíte dať pozor, a to aj v prípade, že ste neplatcom DPH – odpisujete majetok len v sume bez DPH.
Účtovanie lízingu patrí medzi náročnejšie úkony. Najprv je dôležité zaradiť majetok podľa obstarávacej ceny do správnej odpisovej skupiny a uplatniť daňový odpis od mesiaca, kedy majetok zaradíme do podnikania. Zvážiť treba aj uplatnenie výdavku ako daňového. V prípade, že majetok je využívaný aj na osobné účely, tak uplatníme do daňových výdavkov len pomernú časť vypočítanú percentom. Ďalším krokom je zaúčtovanie mesačných platieb. Tu si treba dať pozor! V mesačnej splátke musíme rozčleniť jednotlivé položky. Najlepšie je postupovať podľa splátkového kalendára, kde máte všetky položky rozčlenené. Anuitná časť alebo istina sa v mesačnej splátke mení, a preto je potrebné ju zaúčtovať ručne. Istina do daňových výdavkov nevstupuje lebo táto čiastka sa odpisuje. Do daňových výdavkov vstupuje tzv. finančná časť lízingu, ktorú tvoria úroky, poistenia a prípadne ďalšie položky. Tieto vstupujú do daňových výdavkov každý mesiac.
V prípade nejasností s účtovaním lízingu nás kontaktujte cez internetové stránky, e-mailom alebo telefonicky.
45 komentárov k “Finančný a operatívny prenájom”
Jana Zubacova píše:
11. mája 2016 o 16:25
Chcela by som poprosit o pomoc. Ako mam uctovat splatky operativnho leasingu,ked mi bude na cele obdobie vystaveny splatkovy kalendar a nebudu mi posielane faktury ?
Vopre dakujem za pomoc.
Jana Zubacova
konatel y SIDOTRANS,s.r.o.
11. mája 2016 o 20:42
faktúry nie sú potrebné a v podstate vysvetlenie sa nachádza v článku, ale postupovať budete tak, že v ostatných záväzkoch (účet 548 a 474) nastavíte pravidelné mesačné platby na celý rok. Pozor si dajte na istinu, ktorá vstupuje do nákladov v podobe odpisov a finančnú časť, kde patria úroky, poistenia a podobne. Tie vstupujú do nákladov. V splátkovom kalendári by ste to mali mať rozčlenené. Zvyčajne aj účtovný program by Vás mal naviesť.
V prípade konkrétnejších otázok nás neváhajte kontaktovať.
Ildikó Ďurišová píše:
13. mája 2016 o 12:05
V januári 2016 uzatvorila spoločnosť A zmluvu o prenájme poľnohospodárskeho stroja na dobu od 11.1.2016 do 31.12.2016 so spoločnosťou B. Mesačne bude spoločnosť B vystavovať faktúru za prenájom, napr. 200,00 eur + DPH.
Súčasne bola uzatvorená zmluva o budúcej kúpnej zmluve, v ktorej uviedli, že najneskôr do 31.1.2017 uzatvoria kúpnu zmluvu na uvedený stroj. Kúpna cena bude 27000,- eur bez DPH. Po ukončení doby nájmu sa z predajnej ceny stroja odpočíta výška nájmu za obdobie 12 mesiacov.
Ako mám účtovať mesačné faktúry za prenájom v roku 2016?
V akej sume zaradiť HM v roku 2017?
16. mája 2016 o 8:03
keďže Vy ste v roku 2016 začali stroj prenajímať, tak Vám ide priamo do nákladov výška nájmu, keďže Vy stroj nemáte v obchodnom majetku, ale ho využívate a spoločnosť B Vám pošle každý mesiac faktúru. Účtujete na účet 518. Čo sa týka roku 2017, tam je dôležité čo bude uvedené na kúpno-predajnej zmluve. Ak ste sa dohodli, že od sumy 27 000eur sa odpočíta 2 400 eur, tak sa to uvedie v zmluve a obstarávacia cena bude 24 600eur. HM budete odpisovať od roku 2017 v sume 24 600 bez DPH.
18. septembra 2016 o 21:07
Dobrý den, chcem sa spýtat ci pri uctovani mesacnych leasingovych splatok u neplatcu dph v jednoduchom uctovnictve, vstupuje do vydavkov ovplyvnujucich zaklad dane dph z mesacnych leasingovych splatok. A ak ano, kam( vydavky za sluzby alebo ostane vydavky)…
A zaujima ma ma ci preddavky na dan z prijmu uctujem ako vydavok neovplyvnujuci zaklad dane rovnako ako dan z prijmu.
Dakujem a ostavam s pozdravom.
Kastenová
19. septembra 2016 o 15:42
Dobrý deň p. Kastenová,
áno vstupuje DPH do daňových výdavkov, a to ako ostatné výdavky. Čo sa týka preddavkov tak tie sa účtujú tak ako daň z príjmov – čiže výdavok neovplyvňujúci základ dane.
Eva Adamcová píše:
20. septembra 2016 o 10:56
Dobrý deň, chcem Vás poprosiť o radu:
Predčasné ukončenie finančného lízingu: obstaranie 21.11/2012 na 60 mesiacov hodnota 47500 bez DPH spoločnosť je neplatcom DPH vedie JÚ. Predčasné ukončenie 18.2.2016 faktúra od Lízingovej spoločnosti – doúčtovanie zostatkovej ceny :19.800 s DPH, následne predaj vozidla tretej osobe 23.2.2016 za 28000. Zostatková cena v účtovníctve 8.900, už uplatnené odpisy do 01/2016 v sume 38 600.
Daňové výdavky:10900= poplatok 19800 od lízingovej spoločnosti nazvaný /doúčtovanie zosatkovej ceny/ – 8900 ZC daňová /daňové odpisy sa rovnajú účtovným/
Daňové príjmy: 28000
Je tento postup správny.
21. septembra 2016 o 8:06
Dobrý deň p. Adamcová,
ide o komplexnú otázku s prepočtom, kde by sme potrebovali vidieť presné zaúčtovanie odpisov, aby sme Vám mohli potvrdiť či postupujete správne alebo nie. Vedeli by sme sa tomu venovať v rámci poradenstva.
Balážiová píše:
23. septembra 2016 o 9:57
Prosím o vysvetlenie podvojného účtovania leasingu MV a hlavne ako zaúčtujem DPH pri neplatcovi DPH. Zároveň či do odpisovania ide hodnota DPH?
26. septembra 2016 o 7:46
účtovať by ste mohli napr.:
Prijatá FA – 042100 / 321100
Úhrada FA – 321100 / 221100
Kúpa vozidla (obstaranie) – 022100 / 042100 – Vstupnou cenou hmotného majetku a nehmotného majetku je obstarávacia cena, suma vo výške vlastných nákladov, reprodukčná obstarávacia cena, suma vo výške pohľadávky, ktorá je zabezpečená prevodom vlastníckeho práva k hmotnému hnuteľnému majetku a k hmotnému nehnuteľnému majetku, ktorý pri nezaplatení pohľadávky alebo jej časti prechádza do vlastníctva veriteľa a iné.
Vstupnou cenou pri neplatiteľovi DPH je aj suma DPH majetku.
Ročný odpis – 551100 / 082100 – Účtovné odpisy sa účtujú v zmysle § 69 ods. 2 postupov účtovania na účte 551- Odpisy dlhodobého nehmotného a dlhodobého hmotného majetku. O účtovných odpisoch je účtovná jednotka povinná účtovať mesačne.
Iveta Vajdová píše:
10. decembra 2018 o 10:06
Ako to mám chápať. Živnostník, neplatca DPH, kúpil osob.mot.vozidlo na faktúru aj s DPH.
2 500 € + 500 € = 3 000,00 €. Zaradím do majetku sumu 3 000,00 eur a odpisujem zo sumy 3 000 € alebo zo sumy 2 500,00 eur, alebo do odpisov vstupuje cena bez DPH len pri leasingu a pri kúpe v hotovosti ide o sumu s DPH.
Mýlia ma tie vety z vášho webu.
21. januára 2019 o 7:29
podľa § 25 odsek (6) Zákona č. 595/2003 Z. z.Zákon o dani z príjmov vstupnou cenou hmotného majetku a nehmotného majetku je:
Pri obstaraní hmotného majetku formou finančného prenájmu súčasťou obstarávacej ceny u daňovníka, ktorý obstaráva hmotný majetok formou finančného prenájmu nie je daň z pridanej hodnoty.
Vo vašom prípade ak ste auto kúpili bez financovania tak vstupná cena bude 3.000€ aj s DPH a to podľa odseku (5), kde súčasťou vstupnej ceny je aj daň z pridanej hodnoty u daňovníka, ktorý nie je platiteľom dane z pridanej hodnoty.
6. októbra 2016 o 23:06
Dobrý den, rada by som požiadala o radu: naša spoločnosť si obstarala auto na finančný lízing. Bola zaplatená akontacia, aj prvá splátka, ale spoločnosť stále auto od lízingovej spoločnosti (zatiaľ) neobdrzala. ako zaúčtovať tieto platby – mozno si uz uplatnit odpočet DPH? Tj zaúčtovať lízing na 042/474 a obe platby potom 474,343/221?
15. októbra 2016 o 16:51
obstaranie a odovzdanie auta sú dve rôzne veci.
Ak máte platnú zmluvu a leasingový splátkový kalendár tak môžete o aute účtovať normálne. Uplatňovať DPH by ste mali len z FA, ktorú predpokladám už firma dostala.
Emília Felberová píše:
21. októbra 2016 o 11:45
poprosili by sme o vysvetlenie. Ako je možné uplatniť si DPH v prípade kúpy MV nasledovným spôsobom: Predajca áut vystavil faktúru, odberateľom je leasing.spoločnosť a konečný príjemca naša fy. Leasing.spoločnosť spísala zmluvu Zmluvu o fin.leasingu, kde uviedla tri splátky s rozpisom ZD a DPH, istina je suma bez DPH a úrok je nulový. Tri splátky sú rozložené na tri dni v nasledujúcich troch rokoch. Akontácia nebola. Sumy k úhrade sú všetky tri rovnaké.
21. októbra 2016 o 13:00
Dobrý deň pani Felberová,
uplatňovanie si DPH závisí od formy financovania.
Pri financovaní na leasing si uplatňujete DPH zo splátok a pri úvere pri obstaraní MV. Ak budete potrebovať podrobnejšie túto vec prekonzultovať, vieme Vám poradiť v rámci poradenstva za poplatok.
16. novembra 2016 o 0:15
Dobrý deň , mal by som otázku , asi mám špecifický operatívny lízing , pretože prvá splátka bola navýšená + DPH , ktoré sme žiadali . Ostatné splátky sú už v rovnakej sume .
V riadnom splátkovom kalendári mám však uvedenú len lízingovú splátku + DPH .
Ani úroky ani poistenie niesú určené konkrétnou sumou .
Aj v takomto prípade by som mal postupovať formou odpisovania výšky istiny ?
16. novembra 2016 o 8:07
nemusí ísť o špecifický operatívny lízing lebo Vy auto nevlastníte a teda ani neodpisujete. Prenajímateľ má auto zaradené vo svojom obchodnom majetku a Vy ho využívate ako službu. To znamená, že nezaraďujete ho do odpisov, ale z každej splátky máte nárok na odpočet DPH.
Spätné upozornenie: Auto ako služba? | Ekonoom.sk
Marcela Janoušová píše:
25. novembra 2016 o 14:41
chcem sa opýtať, či vstupujú poplatky za sprostredkovanie, kolky a prihlásenie vozidla na dopravný inšpektorát do obstarávacej ceny vozidla obstaraného formou finančného leasingu.
27. novembra 2016 o 20:06
finančný prenájom (lízing, úver) je obľúbeným spôsobom obstarania automobilu. Na účtovanie používajte účet dlhodobého nájmu (474 – Záväzky z nájmu).
Do obstarania je možnosť zarátať aj poplatok za prihlásenie ale ja osobne som to neúčtoval do odpisovania.
Obstaranie vozidla cez finančný prenájom 042 / 474
Spracovateľský poplatok 042 /343 / 474
Zaradenie vozidla do majetku spoločnosti 022 / 042
Ak by ste potrebolvai pomocť s účtovaním, môžete nás kontaktovať.
30. novembra 2016 o 11:07
poprosím Vás o radu k majetku obstaraného formou leasingu. Spoločnosť (neplatca DPH) obstarala automobil vo výške 13 750 € vrátane DPH. Spoločnosť zaplatila zálohu 3 425 €. Zvyšných 10 325 € sa bude platiť splátkami. Istina je teda 10 325 €, jednorazový poplatok za uzatvorenie zmluvy 147,50 €, úroky, poistenie, záloha 3 425 €. V akej sume by ste zaradili automobil do majetku? Istina bez DPH + vstupný poplatok + záloha?
30. novembra 2016 o 13:57
zaradenie MV do odpisovania je (13.750 €) + ďalšie náklady na obstaranie auta. Ja osobne by som pripočítal akurát správny poplatok za prihlásenie vozidla do evidencie (registračná daň).
Zmluvný poplatok za poskytnutie úveru podľa môjho názoru je náklad 568 – Ostatné finančné náklady. Úroky a poistenie sa účtujú na účte 562 a 548.
Dúfame že sme pomohli dostatočne.
1. decembra 2016 o 10:13
Dobrý deň, kúpili sme vysokozdvižný vozík (účtujem živnosť – jednoduché účtovníctvo). Sme platcovia DPH
Kúpna cena – 3600 Eur, poistenie vozíka – 180 ,40 Eur, Kúpna cena po skončení leasingu – 50 Eur bez DPH. Zaplatili sme aj dopravu vysokozd.vozíka z Čiech na Slovensko – 300 Eur bez DPH
Prosím poraďte mi s akou cenou mám nahodiť vozík do Evidencie záväzkov (suma splátok je nahodená zvlášť každý mesiac) a do evidencie Dlhodobého majetku ako vstupnú cenu pre odpisovanie.
2. decembra 2016 o 10:03
vo Vašom prípade by som do odpisovania zaradil obstarávaciu cenu vozíka v sume bez DPH, ktorá bude zaradená aj do DHM. Poistenie a doprava bude zaúčtované samostatne ako služba, a teda bude vstupovať do výdavkov pri úhrade. Do nákladov Vám pôjde aj finančná časť splátok lízingu.
Miriam Lidajová píše:
4. januára 2017 o 9:49
Nie je jasné účtovanie DPH. Prosím Vás spoločnosť kúpila osobný automobil. Fa bola doručená vrátane DPH v decembri 2016 aj s automobilom. Podľa splátkového kalendára začíname splácať od januára . V splátkovom kalendári je uvedená cena istiny bez DPH, leas. úrok bez DPH, základ DPH obe sumy spolu a potom DPH z tohto základu, poistné a celkom na úhradu.
Nie je mi jasné účtovanie. V decembri naúčtujem fa (cenu auta) s DPH 042,343/474. Zaradím a odpisujem 022/042, 551/082. Pri úhrade v januári – zaplatím splátku uvedenú v kalendári 377,37 € 474/221, poistenie je 54,19 € 568/474 a teraz mi to nie je jasné — úrok je 64,40 bez DPH teda 562/474 a potom je tam uvedená DPH zo sumy 204,92 (istina bez DPH) a 64,40 (leas. úrok) — teda zo základu 269,32 v sume 53,86. Nemám však účtovať iba DPH zo 64,40 €? teda 12,88 343/474 ??? Veď DPH za istinu som si už uplatnila na faktúre a potom by mi nesedela suma – celková suma leasingu. Ďakujem veľmi pekne.
6. januára 2017 o 15:42
na Vašu otázku vieme odpovedať v rámci poradenstva resp. vypracovať postup zaúčtovania takéhoto účtovného prípadu.
Milan Janík píše:
24. februára 2017 o 22:30
na základe článku a následnej porade mi nie je jasná jedná vec.
V článku informujete, že aj v prípade neplatcu DPH a nákupu na leasing, sa odpisuje majetok bez DPH. Vyššie odpovedáte Kataríne, že by mali zaradiť MV do odpisovania vrátane DPH, teda uvedenú sumu 13750 €.
Celkom tomu nerozumiem, nakoľko mnoho účtovníkov tvrdí, že neplatca DPH pri nákupe na fin. prenájom dáva obstarávaciu cenu vrátane DPH. Finančná správa, ako aj vy v článku píšete, že DPH do OC v takomto prípade nevstupuje.
Ak teda neplatca DPH kúpi na fin. prenájom auto v sume 20 000 bez, 24 000 s DPH, akú sumu uvedie ako obstarávaciu cenu? Samozrejme v prípade ak nerátame žiadne iné výdavky na obstaranie.
Ak je pravda, že vstupuje bez DPH, toto DPH treba niekde aj odpísať. Avšak neplatca neúčtuje o DPH a teda aj v prípade účt. software nemá možnosť oddeliť DPH.
Ak by som aj účtoval samotne odpis DPH do VNZD, tak pri odpisovaní auta na 80%, aj toto DPH treba opisovať paušálne 80% ?
27. februára 2017 o 8:40
Dobrý deň p. Janík,
finančná správa k tomuto vydala usmernenie a od roku 2015 platí, že pri obstaraní hmotného majetku formou finančného prenájmu súčasťou obstarávacej ceny u daňovníka, ktorý obstaráva hmotný majetok formou finančného prenájmu nie je daň z pridanej hodnoty. Avšak pre neplatcu DPH je daňovým výdavkom, ktorý vstupuje priamo do výdavkov. Hovorí o tom §25 odsek 6 zákona o dani z príjmov. Už viac DPH nečleníte, týka sa to len vstupnej ceny.
27. februára 2017 o 20:25
keďže však DPH nevstupuje to OC, treba ju odpisovať ako ostatný výdavok odp. od ZD pri úhrade splátok?
A DPH z prvej zvýšenej splátky sa odpisuje jednorázovo pri zaplatení splátky?
26. februára 2017 o 12:31
Podnikateľ účtujúci v JÚ – platiteľ DPH, kúpil os.automobil v ČR. Vyplatil ho vkladom do banky v ČR cena 22 500 EUR. DPH : Auto bolo samozdanené v SR. Následne auto predal leasingovej spoločnosti, ktorá mu uhradila časť kúpnej ceny os.auta,ohodnotila ho na 24 000 EUR a uhradila mu na účet 12 000 EUR a vystavila mu splátkový kalendár k zmluve o autokredite, kde sú mesačné splátky rozpísané na istinu a úrok na 60 mesiacov. Všetko bez DPH. Prosím o radu: postupujem správne, keď zaradím auto do majetku v cene 24 000 EUR, odpisy 1.rok: za 9-12/2016 1.odpis.skupina, alebo auto zaradiť v cene, ktorú zaplatil v ČR pri nákupe auta? a tých 12000 EUR účtovať len ako leasing, resp.pôžičku podľa splátkového kalendára. Vypadá to ako
spätný leasing. Veľmi pekne Vám ďakujem
27. februára 2017 o 8:01
auto zaradujete bez DPH, podľa daňových dokladov z ČR. Pôžičku alebo leasing účtujete podľa zmluvy, ktorú máte.
14. marca 2017 o 10:05
podnikateľ jednoduché účtovníctvo kúpil na leasing stroj v hodnote 2.000,-€ v 3/2016. Platí to štvrťročne , na základe vystevených faktúr. Na faktúre je rozpísané: štvrťročný poplatok za leasing, poistenie a DPH. Môžem si dať do nákladov celé fa?
14. marca 2017 o 10:46
Ste platcom DPH? Ak stroj spĺňa podmienku, že obstarávacia cena bez DPH je vyššia ako 1700 Eur a doba použiteľnosti viac ako 1 rok, tak bude potrebné stroj zaradiť do správnej odpisovej skupiny a odpisovať. Do nákladov si nemôžete dať faktúru v celej sume, ale formou odpisu. Do nákladov ide priamo len úrok a poistenie.
Elena Kubatková píše:
14. júna 2017 o 13:32
Chcem sa opýtať, keď mám uzatvorenú nájomnú zmluvu na kamerový systém – operatívny prenájom a v ďalšom článku sa píše po uplynutí doby prenájmu a splatenie splátok prechádza predmet nájmu automaticky na nájomcu.
učtovanie 518,343/321 prípadne časovo rozlíšiť, ale má sa aj zaevidovať do HM?
15. júna 2017 o 8:08
podľa môjho názoru ak ide o operatívny leasing tak nemôže dojsť ku zmene vlastníka predmetnej veci na konci leasingu.
Operatívny leasing sa účtuje na účte 518 ale ak v zmluve sa o tom píše, tak zaradenie do HM by som vykonal až po skončení nájmu.
24. augusta 2017 o 13:17
Prosím o radu. Môžem pri finančnom leasingu nákl.auta uplatniť pri jedn.splátkach DPH , tak ako je dané v splátkovom kalendári ? Ďakujem
24. augusta 2017 o 13:31
24. januára 2018 o 18:05
poprosím Vás o radu k majetku obstaraného formou leasingu. Spoločnosť (platca DPH) obstarala automobil vo výške 33 000 € vrátane DPH. Spoločnosť zaplatila zálohu 9 900 €,zaplatili ešte paušálne poplatky 1861€. Zvyšných € sa bude platiť splátkami mesačne a to splátka leasingu poistka auto aj havar. poistka . Auto sa bude použivať aj na služobne a súkromné cesty odpisovať sa budu benzín paušálne 80% . Aj zálohové platby aj pau. platby kolok, dial.známka všetky náklady mám opisovať 80% ?
25. januára 2018 o 9:21
podľa Zákona o dane z príjmov § 19 ods. 2, ak daňovník využíva vozidlo aj na súkromné účely uplatní si aj výdavky na PHL v takom pomere v akom vozidlo využíva na podnikanie. Tak tiež všetky náklady súvisiace s obstaraním a prevádzkou tohto vozidla musí si daňovník uplatniť spomínanom pomerom.
Pomer bude 70% a 30%
AUTO: 27.500€ bez DPH obstarávacia cena – 70% daňové odpisy 30% nedaňové odpisy
DPH: 5.500€ nárok na vrátenie bude – 70% z 3.850€ a rozdiel bude nedaňový náklad a sa nežiada naspäť.
Všetky súvisiace náklady ako : poistné, servis, budete v rovnakom pomere krátiť.
7. novembra 2019 o 11:29
Dobrý deň, žiadam Vás o radu – uzatvorili sme Zmluvu o budúcej zmluve – kde na konci bude podpísaná Kupna zmluva a fakturovať sa bude na základe základe Q zálohových faktur a na konci pošlu vyučtovaciu fakturu…stavbu sme zaradili do majetku a odpisujeme ju , na účte 474 – máme plnú sumu a zál. faktury učtujeme oproti 052 -10 …ked dostaneme konečnú fakturu – 474 sa nám vynuluje aj so zálohovkou je uvedený postup správny ? Ďakujem za odpoveď
12. novembra 2019 o 8:20
zmluva o budúcej zmluvy sa môže uzatvárať podľa § 50a ods. 1 Občianskeho zákonníka ale aj podľa § 289 ods. 1 Obchodného zákonníku.
Podľa môjho názoru na základe zmluvy o budúcej zmluvy neprechádza vlastnícke právo na kupujúceho. Žiadnom prípade by sa nemalo účtovať ako majetok ale ako platby/preddavky, ktoré sa vyúčtujú po podpise ,,ostrej kúpno predajnej zmluvy,,
Určite nepoužívať účtovú triedu 0 ako ani účet 474, ktorý sa používa na záväzky z finančného prenájmu.
Odporúčam používať účet 314 – Poskytnuté preddavky.
13. novembra 2019 o 13:19
Prosím Vás a platí táto podmienka aj pri IFRS účtovaní ?
10. januára 2020 o 21:33
Dobrý deň, prosím Vás o radu – od leasingovej spoločnosti má spoločnosť v ktorej som zamestnaný prenajaté vozidlo (operatívny leasing), ktoré ako zamestnanec používam aj na súkromné účely od 11/2019.
Leasingová spoločnosť zakúpila vozidlo za cenu (23.800 eur), ktorú som si dohodol Ja priamo s predávajúcim a navýšila túto sumu o výdavky spojené s obstaraním vozidla na 24.617 eur (prepravné náklady, kolok, registračná daň a povinná výbava).
V mojom prípade sa jedná o nepeňažný príjem podľa z.č. 595/2003 Z.z. par. 5 ods.3 písm. a)
Otázka: Z akej vstupnej ceny vozidla sa vypočíta 1% nepeňažný príjem pre 11/2019 ktorý vstupuje do vymeriavacieho základu pre výpočet dane z príjmov, ako aj pre výpočet odvodov do Sociálnej, či zdravotnej poisťovne? Považujú sa obstarávacie náklady leasingovej spol. za technické zhodnotenie vozidla? Majú byť vo vstupnej cene vozidla (z. č. 595/2003 par. 25 ods. 1 písm. a) pre účely zdanenia nepeňažného príjmu zahrnuté aj náklady na obstaranie vozidla leasingovou spoločnosťou podľa z. 431/2002 par. 25 ods.6 a)?
17. januára 2020 o 8:04
postupujte podľa metodického pokynu k nepeňažnému príjmu podľa § 5 ods. 3 písm. a)
Spôsob ocenenia nepeňažného príjmu ustanovený v § 2 písm. c) ZDP sa neuplatní pri poskytnutí motorového vozidla zamestnávateľa, ktorý je platiteľom dane, (ďalej len „zamestnávateľ“) zamestnancovi na používanie na služobné a súkromné účely. Takýto nepeňažný príjem sa ocení spôsobom uvedeným v § 5 ods. 3 písm. a) ZDP.
Týmto metodickým pokynom sa upravuje len ocenenie nepeňažného príjmu podľa § 5 ods. 3 písm. a) ZDP v znení účinnom od 1. 1. 2014.
1. oddiel Ocenenie nepeňažného príjmu podľa § 5 ods. 3 písm. a) ZDP
Podľa § 5 ods. 3 písm. a) ZDP príjmom zamestnanca je aj počas ôsmich bezprostredne po sebe nasledujúcich kalendárnych rokov od zaradenia motorového vozidla do užívania [zákon č. 431/2002 Z. z. o účtovníctve v znení neskorších predpisov (ďalej len „zákon o účtovníctve“)] vrátane, suma vo výške 1 % v
1. prvom roku zo vstupnej ceny (§ 25 ZDP) motorového vozidla zamestnávateľa poskytnutého na používanie na služobné a súkromné účely za každý aj začatý kalendárny mesiac; ak ide o prenajaté motorové vozidlo, vychádza sa z obstarávacej ceny u pôvodného vlastníka, a to aj ak dôjde k následnej kúpe prenajatého motorového vozidla, pričom, ak vo vstupnej cene nie je zahrnutá daň z pridanej hodnoty (zákon č. 222/2004 Z. z. o dani z pridanej hodnoty v znení neskorších predpisov), na účely tohto ustanovenia sa o túto daň vstupná cena zvýši,
2. nasledujúcich siedmich kalendárnych rokoch zo vstupnej ceny motorového vozidla podľa prvého bodu každoročne zníženej o 12, 5 % k prvému dňu príslušného kalendárneho roka za každý aj začatý kalendárny mesiac jeho poskytnutia na používanie na služobné a súkromné účely
(ďalej len „znížená vstupná cena“), pričom na účely výpočtu nepeňažného príjmu sa vstupná cena motorového vozidla zamestnávateľa podľa prvého bodu zvýši aj o sumu technického zhodnotenia motorového vozidla vykonaného v týchto rokoch.
Nepeňažný príjem podľa § 5 ods. 3 písm. a) ZDP plynie zamestnancovi len vtedy, ak:
– ide o motorové vozidlo vo vlastníctve zamestnávateľa, vrátane motorového vozidla obstaraného formou finančného prenájmu, ktoré zamestnávateľ zaradil do užívania, pričom neuplynulo viac ako osem kalendárnych rokov od zaradenia tohto motorového vozidla do užívania alebo ide o prenajaté motorové vozidlo (operatívny prenájom), pričom ustanovená osemročná lehota u prenajatého vozidla začína plynúť od roka, v ktorom bolo zaradené vozidlo do užívania u prenajímateľa,
– bolo motorové vozidlo zamestnancovi poskytnuté na používanie súčasne na služobné aj súkromné účely bez ohľadu na to, či zamestnanec toto motorové vozidlo používa na súkromné účely alebo nie.
Dokument nájdete: https://www.financnasprava.sk/_img/pfsedit/Dokumenty_PFS/Profesionalna_zona/Dane/Metodicke_pokyny/Priame_dane/2015.02.20_MP_nepenazne_prijmu.pdf

References: § 69
 § 25
 §25
 § 19
 § 50
 § 289
 § 5
 § 2
 § 5
 § 5
 § 5
 § 5
 § 5